Sulkapallon supistetut säännöt

PISTELASKU

· Pallon voittanut saa aina pisteen siitä riippumatta, oliko hän syöttäjä vai syötön vastaanottaja 

· Erä pelataan 21 pisteeseen kaikissa luokissa ja voittoon tarvitaan kaksi voitettua erää 

· Mikäli tilanteeksi tulee 20-20, voittaa erän se, joka voittaa jatkossa kaksi peräkkäistä palloa (kahden pisteen ero vaaditaan) 

· Mikäli tilanteeksi tulee 29-29, voittaa erän se, joka voittaa seuraavan pallon eli saa 30. pisteen 

· Erän voittanut aloittaa seuraavan erän syötöt 

· Pelaaja syöttää oikeasta ruudusta, kun hänellä on parillinen pistemäärä ja vasemmasta ruudusta, kun pistemäärä on pariton 

· Pelaaja syöttää omasta parillisesta syöttöruudusta vastustajan parilliseen syöttöruutuun ja parittomasta vastustajan parittomaan syöttöruutuun 

· Kun ensimmäinen pelaaja saavuttaa erässä 11 pistettä, pidetään 60 sekunnin tauko 

· Erien välillä pidetään kahden minuutin tauot 

MUITA SÄÄNTÖJA JA OHJEITA

· Pelaajat arpovat aloittajan esimerkiksi lyömällä pallon ylöspäin. Pallon pudottua lattialle pallon nupin osoittaman kenttäpuolen pelaaja saa valita ensimmäisen syöttäjän tai valitseeko kenttäpuolen. Jos hän valitsee kenttäpuolen, päättää vastapuoli, kumpi aloittaa syöttämisen 

· Puolten vaihdot: joka erän jälkeen vaihdetaan puolta ja kolmannessa erässä, kun ensimmäinen pelaajista on saanut 11 pistettä 

· Pallo saa osua verkkoon (myös syötössä), mutta maila ei 

· Pallo on sisällä, jos se osuu rajojen sisäpuolelle tai rajalle 

· Pallon tuomitsee oikeudenmukaisesti se, kenen puolelle pallo jää. Kiistanalaisissa tilanteissa aina pelataan LET-pallo 

· "LET" (=pallo pelataan uudestaan) huudetaan silloin, kun jokin peliä häiritsevä tekijä estää normaalin pelaamisen – tyypillisesti silloin, kun naapurikentältä lentää pallo omalle kentälle ja jos syntyy esim. epäselvyyttä oliko pallo rajalla vai ulkona 

· Pelivälineiden paiskominen, pallon tahallinen rikkominen, pallon lentonopeuden muuttaminen vastustajan tietämättä ja kirosanojen käyttö on rangaistavaa ja johtaa pisteenmenetykseen 

NELINPELI

· Vain yksi syöttövuoro/pelipari 

· Syöttöruututoiminnan muutokset aiempiin sääntöihin verrattuina: 
    - Syöttöruudun määrää kaksinpelin tapaan aina se, onko parilla parillinen vai pariton määrä pisteitä 
    - Pelaajat vaihtavat syöttöruutua vain, jos saavat omasta syötöstä pisteen. Muulloin pelaajat syöttävät tai ottavat syöttöä vastaan niissä syöttöruuduissa, joissa he olivat edellistä syöttöä antaessaan tai vastaanottaessaan. 

SYÖTTÖ

· Palloon on osuttava vyötärön alapuolella, osumishetkellä syöttäjän mailan varsi osoittaa selkeästi alaspäin 

· Sekä syöttäjän että vastaanottajan jalkojen on pysyttävä paikoillaan kentän pinnassa syöttöhetkellä 

· Mailan liikkeen täytyy olla yhtäjaksoisesti etenevä 

· Kumpikaan osapuoli ei saa hämätä toista syötön aikana 

VINKKEJÄ

· Mailaote on rento – kuvainnollisesti kättely- tai vasaraote, ei paistinpannuote 

· Pidä katse pallossa lyöntihetkeen asti ja osut puhtaammin 

· Pyri lyömään palloa mahdollisimman ylhäältä varsinkin verkolla 

· Syöttö on pelin tärkeimpiä lyöntejä ja ainoa lyönti, jonka voit lyödä omaan tahtiin kaikessa rauhassa - keskity siis, syöttövirhe on ilmainen piste vastustajalle! 

· Syötä noin 20-70 cm päästä etusyöttörajasta 

· Kaksinpelissä pitkä syöttö takarajan tuntumaan on useimmiten paras vaihtoehto 

· Muista pyrkiä kaksinpelissä kenttäpuoliskosi pelikeskukseen jokaisen lyönnin jälkeen 

· Nelinpelissä puolustetaan rinnakkain ja hyökätään peräkkäin 

· Arvioi vastustajan vahvuudet ja heikkoudet ja mieti taktiikkaasi sen mukaisesti 

PELIKENTTÄ


